Bejaarde tydens plaasaanval met blaasvlam gebrand | Maroela Media
Bejaarde tydens plaasaanval met blaasvlam gebrand
'n 84-jarige vrou is in die hospitaal ná sy Donderdag vroegoggend op 'n plaas naby Bronkhorstspruit, Gauteng, deur sewe gewapende mans oorval en aangerand is. Die mans het die vrou glo met 'n blaasvlam – wat hulle glo self na die toneel toe gebring het – gebrand.
Volgens Llewellynn Hemmens, AfriForum-streekshoof vir gemeenskapsveiligheid in die Noordstreek, het die sewe mans tussen 03:00 en 04:00 die plaas, genaamd Schietpoort, betree.
"Drie van die verdagtes het na die werkers se huis gegaan. Hulle het toegang tot die huis verkry en die werkers vasgebind," bevestig Hemmens.
"Die ander vier verdagtes het met 'n boutknipper na die plaashuis gegaan en die diefwering afgeknip om só toegang tot die huis te verkry."
Volgens Hemmens was die bejaarde vrou alleen in die huis. "Haar man, wat aan Alzheimer se siekte ly, bly in 'n versorgingsoord in Pretoria."
Hemmens sê die mans het die vrou gemartel en met 'n blaasvlam gebrand. "Volgens inligting het hulle die blaasvlam na die plaas saamgevat, so asof hulle die bedoeling gehad het om iemand seer te maak."
Volgens Hemmens het die vrou honde, maar dié het glo niks gehoor en ook nie eens geblaf nie.
"Die verdagtes het die huis as't ware omgedop, vermoedelik op soek na vuurwapens. Hulle het 'n yskas, vrieskas, sitkamerstel en staanboor gesteel. Hulle het in die vrou se silwer Ford Ranger gevlug."
Hemmens sê vier 9 mm-patroondoppies is by die huis se deur opgetel. Hy sê dit is in hierdie stadium nie duidelik waarop of op wie hulle geskiet het nie omdat niemand raakgeskiet is nie.
Maroela Media het 'n navraag oor die voorval aan die polisie gerig en wag nog vir terugvoer.
Drukgroep hof toe oor nuwe skoolnaam
Wat sê ń mens hierop??
Want niks wat jy sê, gaan dié Soort/Tipe Misdaad stop nie!!
en so sal hul daarmee wegkom….soos altyd. En onskuldige mense word gemartel. Dis siek hoe ons land agteruit gaan. Laat daar nou 7 wit mans in 'n nedersetting invaar en dieselfde doen……dit sal internasionaal nuus haal ………..